CELEX: 32007R1544
Language: et
Date: 2007-12-20 00:00:00
Title: Komisjoni määrus (EÜ) nr 1544/2007, 20. detsember 2007 , millega muudetakse määrust (EÜ) nr 2707/2000, milles sätestatakse nõukogu määruse (EÜ) nr 1255/1999 rakenduseeskirjad seoses haridusasutuste õpilaste piima ja teatavate piimatoodetega varustamise puhul antava ühenduse abiga

21.12.2007   
            
            
               ET
            
            
               Euroopa Liidu Teataja
            
            
               L 337/64
            
         
      KOMISJONI MÄÄRUS (EÜ) nr 1544/2007,
   20. detsember 2007,
   millega muudetakse määrust (EÜ) nr 2707/2000, milles sätestatakse nõukogu määruse (EÜ) nr 1255/1999 rakenduseeskirjad seoses haridusasutuste õpilaste piima ja teatavate piimatoodetega varustamise puhul antava ühenduse abiga
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artiklit 15,
   ning arvestades järgmist:
   
               (1)
            
            
               Määruse (EÜ) nr 1255/1999 (muudetud nõukogu 26. septembri 2007. aasta määrusega (EÜ) nr 1152/2007) artikli 14 lõikega 3 on ette nähtud haridusasutuste õpilaste piimaga varustamiseks antava ühenduse abi määr, sõltumata piima rasvasisaldusest, ja sätestatud abi määra kohandamine teiste abikõlblike toodete puhul.
            
         
               (2)
            
            
               Seepärast tuleks komisjoni määrust (EÜ) nr 2707/2000 (2) vastavalt muuta.
            
         
               (3)
            
            
               Käesoleva määrusega ette nähtud meetmed on kooskõlas piima- ja piimatooteturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 2707/2000 muudetakse järgmiselt.
   
               1.
            
            
               Artikkel 3 asendatakse järgmisega:
               „Artikkel 3
               1.   Liikmesriigid võivad maksta abi abikõlblike toodete puhul, mille loetelu on esitatud I lisas.
               2.   Prantsuse ülemeredepartemangudes võib kakaoga või muul viisil aromatiseeritud piim olla pulbripiim.
               3.   Liikmesriigid võivad lubada lisada I kategooria toodetesse kuni 5 mg fluori kilogrammi kohta.
               4.   Käesoleva määruse I lisas loetletud toodetele antakse abi üksnes juhul, kui tooted vastavad Euroopa Parlamendi ja nõukogu määruse (EÜ) nr 852/2004 (3) ning Euroopa Parlamendi ja nõukogu määruse (EÜ) nr 853/2004 (4) nõuetele, eelkõige heakskiidetud ettevõtetes ettevalmistamise ja määruse (EÜ) nr 853/2004 II lisa I jaos sätestatud identifitseerimismärgistuse nõuetele vastavuse osas.
            
         
               2)
            
            
               Artikli 4 lõige 1 asendatakse järgmisega:
               „1.   Abi määrad on sätestatud II lisas.”;
            
         
               3)
            
            
               Artikli 5 lõige 2 asendatakse järgmisega:
               „2.   I lisas loetletud II–VI kategooria toodete puhul kasutatakse kõnealusel arvutamisel järgmisi ekvivalente:
               
                           a)
                        
                        
                           II kategooria: 100 kg = 300 kg piima;
                        
                     
                           b)
                        
                        
                           III kategooria: 100 kg = 765 kg piima;
                        
                     
                           c)
                        
                        
                           IV kategooria: 100 kg = 850 kg piima;
                        
                     
                           d)
                        
                        
                           V kategooria: 100 kg = 935 kg piima;
                        
                     
                           e)
                        
                        
                           VI kategooria: 100 kg = 750 kg piima.”
                        
                     
         
               4)
            
            
               I ja II lisa asendatakse käesoleva määruse lisaga.
            
         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Määrust kohaldatakse alates 1. jaanuarist 2008.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. detsember 2007
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 160, 26.6.1999, lk 48. Määrust on viimati muudetud määrusega (EÜ) nr 1152/2007 (ELT L 258, 4.10.2007, lk 3). Määrus (EÜ) nr 1255/1999 asendatakse 1. juulil 2008 määrusega (EÜ) nr 1234/2007 (ELT L 299, 16.11.2007, lk 1).
   
      (2)  EÜT L 311, 12.12.2000, lk 37. Määrust on viimati muudetud määrusega (EÜ) nr 704/2007 (ELT L 161, 22.6.2007, lk 31).
   
      (3)  ELT L 139, 30.4.2004, lk 1.
   
      (4)  ELT L 139, 30.4.2004, lk 55.”
   
      LISA
      „
            I LISA
            ÜHENDUSE ABI SAAMISE TINGIMUSTELE VASTAVATE TOODETE LOETELU
            I   kategooria
            
                        a)
                     
                     
                        Kuumtöödeldud piim;
                     
                  
                        b)
                     
                     
                        kuumtöödeldud piim, mis on aromatiseeritud kakaoga või muul viisil ja sisaldab punktis a nimetatud piima vähemalt 90 % massist;
                     
                  
                        c)
                     
                     
                        punktis a nimetatud piimast toodetud jogurt või piimä/filmjölk või piimä/fil.
                     
                  II   kategooria
            Lõhna- ja maitseaineteta (1) toor- ja sulatatud juustud, mille kuivaine rasvasisaldus on vähemalt 40 % massist.
            III   kategooria
            Muud juustud kui toor- ja sulatatud juustud, mille kuivaine rasvasisaldus on vähemalt 45 % massist.
            IV   kategooria
            Grana Padano juust.
            V   kategooria
            Parmigiano Reggiano juust.
            VI   kategooria
            Halloumi juust.
         
         
            II LISA
            Abi määrad
            
                        a)
                     
                     
                        I kategooria toodete puhul 18,15 eurot 100 kg kohta;
                     
                  
                        b)
                     
                     
                        II kategooria toodete puhul 54,45 eurot 100 kg kohta;
                     
                  
                        c)
                     
                     
                        III kategooria toodete puhul 138,85 eurot 100 kg kohta;
                     
                  
                        d)
                     
                     
                        IV kategooria toodete puhul 154,28 eurot 100 kg kohta;
                     
                  
                        e)
                     
                     
                        V kategooria toodete puhul 169,70 eurot 100 kg kohta;
                     
                  
                        f)
                     
                     
                        VI kategooria toodete puhul 136,13 eurot 100 kg kohta.
                     
                  ”
      
         (1)  Käesoleva määruse kohaldamisel tähendab „lõhna- ja maitseaineteta juust” juustu, mis on saadud ainult piimast, arvestades et selle valmistamiseks vajalikke aineid võib lisada juhul, kui neid aineid ei kasutata mõne piima koostisaine täielikuks või osaliseks asendamiseks.